Ny tononkira maintimolaly

FAMARITANA 

Ny tononkira maintimolaly dia tononkira noforon'ireo kristiana, nandritra ny fanenjehana ny fivavahana kristiana, ka tsy fantatra izay namorona azy.http://plateforme.education.mg/bibliotheque-numerique/course/view.php?id=87

Tsy fantatra intsony ny ankamaroan'ny olona namorona ny hira kristiana tamin'ny androm-panenjehana. Tsy dia mahagaga loatra izany. Nitsinjara ho antokon'olona vitsivitsy ry zareo. Raha misy mahatsiaro << hatsehen'ny fanahy>> ka mahaforona hira dia nampianatra izany tamin'ireto namany. Ireo kosa indray rehefa tafaraka amin'ny antoko hafa any dia mitondra ny hira vaovao izay nianarany ary mandrakariva tsy voaresaka na izay niavian'ny hira na izay namorona azy.

 IREO HEVITRA VITSIVITSY IRAISAN'NY TONONKIRA MAINTIMOLALY 

•Fiantorahana tanteraka amin'Andriamanitra amin'izay rehetra manjo ny tena, satria tsy misy fanantenam-bonjy hafa intsony ivelan'Andriamanitra. Izany dia niteraka finoana mafy orina tao am-pony, izay hita miharihary eo amin'ny tononkirany koa.

• Fampisehoana ny fahalemen'olombelona, ny maha-tavim-bilany ny aina araka ny tononkiran'i RAINISOA, nefa efa nohatanjahan' Andriamanitra sy nomeny hery mba hahazaka ny fitsapana ary hitory ny asany amin'ny olombelona,

• Fanantenana miredareda tao am-po, fanantenana fa na ho faty azy dia tsy maintsy horaisin'Andriamanitra any amin'ny toerana tsara lavitra noho izay iainana eto; fanantenana koa fa tsy maintsy hisava izao fanenjehana izao. Izay no hery nanohana azy teo amin'ny fiainany ka nahazakany ny mangidy indrindra.

 LOHARANO 

http://plateforme.education.mg/bibliotheque-numerique/course/view.php?id=87